**PRACOVNÝ LIST**

**MIESTNA KRAJINA**

**POLOHA OBCE SEČOVCE**

**Prečítaj si text:**

**Symboly mesta**

Mestské symboly sú registrované v Heraldickom registri Slovenskej republiky. Patria k nim erb mesta Sečovce, vlajka mesta Sečovce a pečať mesta Sečovce.

Erb mesta tvorí štít s vyobrazením striebornej [orlice](https://sk.wikipedia.org/wiki/Orol_skaln%C3%BD) so strieborným polmesiacom v ľavom spodnom rohu a hviezdou v pravom hornom rohu štítu. Erb pochádza z pečatidla zo [16. storočia](https://sk.wikipedia.org/wiki/16._storo%C4%8Die). Erb znázorňuje znamenie rodu Gálszéciovcov, ktorý vlastnili mesto.

Mestská vlajka pozostáva z troch horizontálnych pruhov. [Farba](https://sk.wikipedia.org/wiki/Farba) pruhov je zhodná s vlajkou Slovenskej republiky - [biela](https://sk.wikipedia.org/wiki/Biela) (horný pruh), [modrá](https://sk.wikipedia.org/wiki/Modr%C3%A1) (stredný pruh) a [červená](https://sk.wikipedia.org/wiki/%C4%8Cerven%C3%A1) (dolný pruh). Vlajka je zakončená dvoma cípmi.

Pečať mesta Sečovce tvorí erb mesta Sečovce s kruhopisom: *„MESTO SEČOVCE“*. Pečať mesta sa používa na dôležitých úradných dokumentoch a listinách oznamov mestského úradu.

**Pamiatky mesta**

[Rímskokatolícky kostol Nanebovzatia Panny Márie](https://sk.wikipedia.org/wiki/Kostol_Nanebovzatia_Panny_M%C3%A1rie_(Se%C4%8Dovce)), trojloďová pôvodne [gotická](https://sk.wikipedia.org/wiki/Gotika) stavba s pravouhlým ukončením [presbytéria](https://sk.wikipedia.org/wiki/Presbyt%C3%A9rium) a predstavanou vežou z obdobia okolo roku [1494](https://sk.wikipedia.org/wiki/1494). Stavba bola upravovaná v [baroku](https://sk.wikipedia.org/wiki/Barok) v rokoch [1672](https://sk.wikipedia.org/wiki/1672) a [1730](https://sk.wikipedia.org/wiki/1730). K rozšíreniu kostola došlo v roku [1871](https://sk.wikipedia.org/wiki/1871). Ďalšie prestavby sa uskutočnili v rokoch [1882](https://sk.wikipedia.org/wiki/1882), [1895](https://sk.wikipedia.org/wiki/1895) a [1903](https://sk.wikipedia.org/wiki/1903). Počas druhej svetovej vojny bol kostol poškodený a následne obnovovaný. Zo staršieho inventára sa zachovali lavice z [18. storočia](https://sk.wikipedia.org/wiki/18._storo%C4%8Die), [krstiteľnica](https://sk.wikipedia.org/wiki/Krstite%C4%BEnica) z 18. storočia, [kazateľnica](https://sk.wikipedia.org/wiki/Kazate%C4%BEnica) z [19. storočia](https://sk.wikipedia.org/wiki/19._storo%C4%8Die) a obraz Sviatosti z roku [1838](https://sk.wikipedia.org/wiki/1838). V interiéri kostola je umiestnená prícestná socha Piety, kamenná ľudová baroková socha z roku [1668](https://sk.wikipedia.org/wiki/1668). Vo veži je umiestnený zvon s hmotnosťou 1,3 tony z roku [1667](https://sk.wikipedia.org/wiki/1667).

Starý židovský cintorín, jediná zachovaná pamiatka z minulosti početnej [židovskej](https://sk.wikipedia.org/wiki/Judaizmus) obce, ktorá tu mala vlastnú synagógu v rokoch [1873](https://sk.wikipedia.org/wiki/1873) až [1976](https://sk.wikipedia.org/wiki/1976).

**Odpovedz na otázky:**

1. Čo tvorí erb mesta?
2. Mestská vlajka pozostáva z ............. horizontálnych pruhov. (doplň vetu)
3. Pečať mesta sa používa ......... . (doplň vetu)
4. Kedy došlo k rozšíreniu kostola? ( v ktorom roku to bolo ?)
5. Vo veži je umiestnený zvon s hmotnosťou ............... z roku 1667. (doplň vetu)
6. Starý židovský cintorín je ................................ zachovaná pamiatka z minulosti početnej židovskej obce. (doplň vetu)